Zhvilluesi i lojës së famshme Flappy Bird ka lëshuar në treg lojën e tij të dytë. E quajtur Swing Copters, loja tani është e gatshme për shkarkim në sistemet operative iOS dhe Android falas. Një nga gjërat e cila e bëri lojën Flappy Bird të famshëm ishte vështirësia e lartë, por krahas saj edhe tërheqja që kishte ajo për përdoruesin . Në qoftë se loja Flappy Bird ishte e vështirë, Swing Copters është përafërsisht e pamundur.
Për të luajtur lojën, ju shtypni në ekran për të ndryshuar drejtimin e lëvizjes së personazhit. Në këtë lojë qëllimi kryesorë është shmangja nga hapësirat dhe nga çekiçët që po përpiqen t'ju shkatërrojnë. Për të shënuar edhe pikën e parë në këtë lojë është shumë e vështirë dhe çdo gjë tjetër pas kësaj pike është thuajse e pamundur.